„Писма от бъдещето“ ще представят в зала "България... - Столица.bg
Известният композитор и дирегент от легендарната фамилия Мориконе - Андреа, пристига в София и в зала "България" ще дирижира концерта-спектакъл на Виктор Чучков "Писма от бъдещето". В програмата са включени любими произведения, изпълнявани и записвани от Чучков, сред които „Патетичен концерт“ от Лист-Дарваш, както и емблематичната му композиция за симфоничен оркестър, пиано, рок група и глас „Писма от бъдещето“, вдъхновена от „Марсиански хроники“ на Бредбъри.
Със свои изпълнения се присъединяват Камелия Тодорова, китаристът Мирослав Иванов, Ивайло Звездомиров – бас, Стоян Янкулов - Стунджи – ударни и Ясен Велчев пиано.